Hesir vóru synir Dávids, ið føddust honum í Hebron: Amnon frumgitni sonur hans, ið hann gat við Áhinoam úr Jisreel; Dániel, annar sonurin, ið hann gat við Ábigáil úr Karmel; hin triði var Absalon, sonur Máaku, dóttur Talmai kongs í Gesjur; hin fjórði Ádónija, sonur Haggitar, hin fimti Sjefatja við Ábital; hin sætti Jitream, ið hann gat við konu síni Eglu. Seks føddust honum í Hebron, har hann sat sum kongur í sjey ár og seks mánaðir; í tríati og trý ár sat hann sum kongur í Jerúsalem. Hesir føddust honum í Jerúsalem: Sjimea, Sjóbab, Nátan og Sálomon; hesar fýra fekk hann við Batsjúu Ammielsdóttur, framleiðis Jibhar, Elisjáma, Elifelet, Nóga, Nefeg, Jáfia, Elisjáma, Beeljada og Elifelet, í alt níggju. Hesir vóru allir synir Dávids umframt hjákonusynir hansara; Támar var systir teirra. Sonur Sálomons var Rehábeam, sonur hansara Ábia, sonur hansara Ása, sonur hansara Jósafat, sonur hansara Jóram, sonur hansara Áhazja, sonur hansara Jóas, sonur hansara Ámazja, sonur hansara Ázarja, sonur hansara Jótam, sonur hansara Ákaz, sonur hansara Hizkia, sonur hansara Manasse, sonur hansara Ámon, sonur hansara Jósia. Synir Jósia: Jóhanan, hin frumgitni, annar Jójakim, triði Zidkia og fjórði Sjallum. Synir Jójakims: Sonur hansara Jekonja, sonur hansara Zidkia. Synir Jekonja hins herleidda: Sjealtiel, sonur hansara, Malkiram, Pedaja, Sjenazzar, Jekamja, Hósjama og Nedabja. Synir Pedaja: Zerubbábel og Sjimei. Synir Zerubbábels: Mesjullam og Hánanja og systir teirra Sjelomit. Synir Mesjullams: Hásjuba, Óhel, Berekja, Hásadja og Jusjab-Hesed; fimm í alt. Synir Hánanja: Pelatja, Jesjaja, Refaja, Arnan, Óbadja og Sjekanja. Synir Sjekanja: Sjemaja, Hattusj, Jigal, Bária, Nearja og Sjáfat, seks í alt. Synir Nearja: Eljoenai, Hizkia og Azrikam, tríggir í alt. Synir Eljoenai: Hódavja, Eljasjib, Pelaja, Akkub, Jóhanan, Delaja og Ánani, sjey í alt.